Xherdan Shaqiri

Xherdan Shaqiri (1991-yil 10-oktabrda tugʻilgan) — Shveysariyalik professional futbolchi, Amerika Oliy Liga futbol klubi Chicago Fire va Shveysariya terma jamoasida vinger sifatida oʻynaydi.

Yoshligi 
Shaqiri SFR Yugoslaviyaning Gjilan shahrida, kosovalik alban oilasida tugʻilgan. U 1992-yilda ota-onasi va uchta ukasi bilan Shveysariyaga koʻchib kelgan. Uning akasi Arianit Shaqiri yoshlar futbol murabbiyi. Ular Augstda, Basel-Country kantonidagi kichik shaharchada, Fransiya va Germaniya chegaralariga yaqin joyda yashashadi.

Klublardagi faoliyati

FC Basel 
Shaqiri oʻz faoliyatini oʻz shahrining „SV Augst“ klubida boshlagan va sakkiz yoshida uni „Basel“ skautlari akademiyaga taklif etishgan. „Basel“ yoshlar jamoasida oʻynab, u 15 yoshgacha boʻlgan Nike Cup 2007 musobaqasida qatnashdi va turnirning eng yaxshi futbolchisi deb topildi. Bir nechta boshqa klublar uni qoʻlga kiritishga urinishiga qaramay, u „Basel“da qolishga qaror qildi. U yerda 2007-yildan 2009-yilgacha Shveysariya Liga 1da zaxira jamoada oʻynadi. Ikki yil oʻtgach, Shaqiri 2009-yilning 2-yanvarida „Basel“ bilan oʻzining birinchi professional faoliyatidagi shartnomasini imzoladi, yangi shartnomaga koʻra, u Baselda 2011-yilning dekabrigacha qoldi.

Bavariya 
2012-yilning 9-fevralida Basel Shaqirini 2012-13-yilgi mavsum uchun Germaniya Bundesligasining „Bavariya“ klubiga oʻtishini eʼlon qildi. Transfer narxi 11,6 million yevroga baholandi. Shaqiri nemis klubi bilan 2016-yilning 30-iyuniga qadar toʻrt yillik shartnoma imzoladi. U yarim himoyadagi oʻrin uchun Franck Ribéry, Arjen Robben, Toni Kroos va Thomas Müller bilan raqobatlashdi.

Inter Milan 
Shaqiri 2015-yilning 9-yanvarida Italiyaning „Inter“ klubiga 15 million yevro evaziga transfer qilindi va toʻrt yarim yillik shartnoma imzoladi.

Shaqiri A Seriyadagi ilk golini 2015-yilning 15-fevralida „Atalanta“ klubiga qarshi safarda 4:1 hisobida gʻalaba qozonilgan oʻyinda kiritdi.

Stoke City 
2015-yil iyul oyida Stok Shaqiri uchun 12 million funt sterling taklif qildi ammo bu taklifni Inter rad etdi. 11-avgust kuni Shaqiri uchun „Stok“ 14,5million yevro taklif qildi va bunga Inter rozi boʻldi. Klub Shaqiri bilan besh yillik shartnoma boʻyicha kelishuvga erishdi.

Liverpul 
2018-yilning 13-iyulida „Liverpul“ Shaqirini 13,5 million funt sterling evaziga oʻz safiga qoʻshib oldi va 5 yillik shartnoma imzolandi. 12-avgust kuni oʻzining debyutida, „West Ham United“ ga qarshi mavsumning ochilish oʻyinida zaxiradan maydonga tushdi.

Lion 
2021-yilning 23-avgustida Fransiyaning „Lion“ klubi Shaqirining transferini eʼlon qildi, „Liverpul“ bu transferdan 6 million yevro ishlab oldi va 2024-yilgacha shartnoma imzolandi.

Chicago Fire FC 
2022-yilning 9-fevralida Shaqiri „Chicago Fire“ klubiga qoʻshildi. Uning transferi Chicago Fire tarixidagi eng qimmat transfer boʻldi (7,5 million dollar).

Terma jamoadagi faoliyat 
Shaqiri 2009-yilning 11-noyabrida 21 yoshgacha boʻlganlar oʻrtasidagi Yevropa chempionati saralashida Turkiyaga qarshi oʻyinda (3:1) Shveysariya terma jamoasida debyut qilgan. U oʻzining birinchi golini 2011-yilning 11-iyunida 2011-yilgi UEFA U-21 Yevropa chempionatining ochilish oʻyinida Daniyaga qarshi oʻyinda urdi.

Faoliyatidagi statistikasi

Klub

Terma jamoadagi faoliyat

Yutuqlar 
Basel

 Shveysariya Superligasi: 2009-10, 2010-11, 2011-12
 Shveysariya kubogi: 2009-10, 2011-12

Bavariya

 Bundesliga: 2012-13, 2013-14, 2014-15
 DFB-Pokal: 2012-13, 2013-14
 DFL-Superkubogi: 2012
 UEFA Chempionlar ligasi: 2012-13
 UEFA Superkubogi: 2013
 FIFA klublar oʻrtasidagi Jahon chempionati: 2013

Liverpul

 Premer liga: 2019-20
 UEFA Chempionlar ligasi: 2018-19
 UEFA Superkubogi: 2019
 FIFA klublar oʻrtasidagi Jahon chempionati: 2019
 FA Community Shield 2-oʻrin sohibi: 2019

Shveysariya U21

 21 yoshgacha boʻlgan oʻsmirlar oʻrtasidagi Yevropa chempionatining ikkinchi oʻrin sohibi: 2011

Shaxsiy sovrinlar 
 Shveysariyada yilning eng yaxshi futbolchisi: 2011, 2012
 Shveysariya Golden Player mukofoti "SFAP Golden Player": 2012
 Shveysariya Golden Player mukofoti "Eng yaxshi yosh futbolchi": 2012
 UEFA Yevropa chempionati turniring eng chiroyli goli: 2016
 UEFA Millatlar ligasi finali turniri ramziy jamoasi: 2019

Manbalar 

Yashayotgan insonlar
1991-yilda tugʻilganlar
Shveysariyalik futbolchilar